CELEX: 62019CA0825
Language: sl
Date: 2021-10-21 00:00:00
Title: Zadeva C-825/19: Sodba Sodišča (četrti senat) z dne 21. oktobra 2021 (predlog za sprejetje predhodne odločbe Thüringer Finanzgericht – Nemčija) – Beeren-, Wild-, Feinfrucht GmbH/Hauptzollamt Erfurt (Predhodno odločanje – Carinska unija – Postopek posebne rabe – Dovoljenje z učinkom za nazaj – Uredba (EU) št. 952/2013 – Carinski zakonik Unije – Člen 211(2) – Področje uporabe ratione temporis – Pogoji – Uredba (EGS) št. 2454/93 – Člen 294(2) – Obseg)

13.12.2021   
            
            
               SL
            
            
               Uradni list Evropske unije
            
            
               C 502/6
            
         
      Sodba Sodišča (četrti senat) z dne 21. oktobra 2021 (predlog za sprejetje predhodne odločbe Thüringer Finanzgericht – Nemčija) – Beeren-, Wild-, Feinfrucht GmbH/Hauptzollamt Erfurt
      (Zadeva C-825/19) (1)
      
      (Predhodno odločanje - Carinska unija - Postopek posebne rabe - Dovoljenje z učinkom za nazaj - Uredba (EU) št. 952/2013 - Carinski zakonik Unije - Člen 211(2) - Področje uporabe ratione temporis - Pogoji - Uredba (EGS) št. 2454/93 - Člen 294(2) - Obseg)
      (2021/C 502/08)
      Jezik postopka: nemščina
      
         Predložitveno sodišče
      
      Thüringer Finanzgericht
      
         Stranki v postopku v glavni stvari
      
      
         Tožeča stranka: Beeren-, Wild-, Feinfrucht GmbH
      
         Tožena stranka: Hauptzollamt Erfurt
      
         Izrek
      
      
                  1.
               
               
                  Člen 211(2) Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije je treba razlagati tako, da se ne uporablja za zahtevek za podaljšanje dovoljenja z učinkom za nazaj, ki je bil vložen pred 1. majem 2016, ko se je ta člen na podlagi člena 288(2) te uredbe začel uporabljati, tudi če je bila odločba o tem zahtevku sprejeta po tem datumu.
               
            
                  2.
               
               
                  Člen 294(2) Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti, kakor je bila spremenjena z Uredbo Komisije (ES) št. 1602/2000 z dne 24. julija 2000, je treba razlagati tako, da za izdajo novega dovoljenja z učinkom za nazaj s strani carinskih organov, za postopke in blago enake vrste, kot je tisto, za katero velja prvotno dovoljenje, ne veljajo pogoji iz odstavka 3 tega člena.
               
            
         (1)  UL C 77, 9.3.2020.